Pirmo rango flagmanas

**Pirmo rango flagmanas** () – TSRS Karinio jūrų laivyno (tada vadinto Darbininkų ir valstiečių raudonasis laivynas) karinis laipsnis 1935-1940 m. Atitiko dabartinį laipsnį viceadmirolas, tuometinius Raudonosios armijos laipsnius komkoras (dabartinis generolas leitenantas) ir komisarų karinį laipsnį korpuso komisaras.

Už laipsnį *pirmo rango flagmanas* žemesnis buvo *[[antro rango flagmanas]]*, aukštesnis – *[[antro rango laivyno flagmanas]]*. 
Laivyne to paties lygio inžinerinio techninio personalo laipsnis buvo *pirmo rango inžinierius flagmanas*.

Įvestas 1935 m. rugsėjo 22 d. TSRS CVK ir TSRS LKT nutarimu „Apie DVRA vadovaujančio personalo asmeninių karinių laipsnių įvedimą“ (*О введении персональных военных званий начальствующего состава РККА*). Panaikintas 1940 m. gegužės 7 d. TSRS Aukščiausiosios Tarybos Prezdiumo įsaku „Apie Raudonosios armijos aukščiausiosios vadovybės karinių laipsnių nustatymą“ (*Об установлении воинских званий высшего командного состава Красной армии*). 

Šis laipsnis buvo panaikintas 1940 m. įvedus admirolų laipsnius. 

## Laipsnio turėtojai
1935 m. lapkričio 20 d. TSRS CVK ir TSRS LKT nutarimu „Apie DVRA aukščiausiųjų vadovaujančių asmenų karinių laipsnių patvirtinimą“ (*Об утверждении лиц высшего командного и начальствующего состава РККА в военных званиях*) pirmo rango laivyno flagmanais tapo:
* Konstantinas Dušenovas (*Константин Иванович Душенов*, 1895–1940) – Šiaurės karinės flotilės vadas
* Ivanas Kadackis-Rudnevas (*Иван Никитич Кадацкий-Руднев*, 1889–1938) – Amūro karinės flotilės vadas
* Grigorijus Kirejevas (*Григорий Петрович Киреев*, 1890–1938) – Ramiojo vandenyno laivyno vado padėjėjas
* Ivanas Ludris (*Иван Мартынович Лудри*, 1895–1937) – DVRA Jūros pajėgų viršininko pavaduotojas
* Eduardas Panceržanskis (*Эдуард Самойлович Панцержанский*, 1887–1937) – Šiaurės karinės flotilės vadas

Vėliau šį laipsnį gavo:
* 1935 m. lapkričio 26 d. – Aleksandras Vekmanas (*Александр Карлович Векман, 1884–1955) – Nuolatinės statomų laivų priėmimo komisijos pirmininkas
* 1936 m. vasario 12 d. – Aleksandras Nemitcas (*Александр Васильевич Немитц*, 1879–1967) – DVRA Jūros pajėgų inspektoriaus pavaduotojas
* 1937 m. sausio 25 d. – Aleksandras Sivkovas (*Александр Кузьмич Сивков*, 1892–1938) – [[Baltijos laivynas|Baltijos laivyno]] štabo viršininkas
* 1937 m. rugpjūčio 15 d. – Piotras Smirnovas-Svetlovskis (Петр Иванович Смирнов-Светловский, 1897–1940) – Juodosios jūros laivyno vadas
* 1938 m. vasario 22 d. – Ivanas Isakovas (*Иван Степанович Исаков*, 1894–1967) – TSRS Karinio jūrų laivyno liaudies komisaro pavaduotojas
* 1939 m. balandžio 3 d. – Leonidas Gončiarovas (*Леонид Георгиевич Гончаров*, 1885–1948) – K. Vorošilovo vardo Karinės jūrų akademijos Artilerijos fakulteto Ginklų taktinių savybių katedros viršininkas
* 1939 m. balandžio 3 d. — Gordejus Levčenka (*Гордей Иванович Левченко*, 1897—1981) – Baltijos laivyno vadas
* 1939 m. balandžio 3 d. — Filipas Oktiabrskis (*Филипп Сергеевич Октябрьский*, 1899—1969) – Juodosios jūros laivyno vadas
* 1939 m. balandžio 3 d. – Sergejus Stavickis (*Сергей Петрович Ставицкий*, 1886–1953) –  K. Vorošilovo vardo Karinės jūrų akademijos Vadų fakulteto viršininkas
* 1939 m. balandžio 3 d. – Georgijus Stepanovas (*Георгий Андреевич Степанов*, 1890–1957) – l.e.p.,  K. Vorošilovo vardo Karinės jūrų akademijos mokomosios ir mokslo skyrių viršininko pavaduotojas
* 1939 m. balandžio 3 d. – Ivanas Jumaševas (*Иван Степанович Юмашев*, 1895–1972) – Ramiojo vandenyno laivyno vadas
* 1940 m. sausio 28 d. – Vladimiras Tribucas (*Владимир Филиппович Трибуц*, 1900–1977) – Baltijos laivyno vadas
* 1940 m. balandžio 5 d. – Aleksandras Štalis (*Александр Викторович Шталь'', 1865–1950) – K. Vorošilovo vardo Karinės jūrų akademijos Vadų fakulteto Karinės jūrų istorijos katedros profesorius

## Nuorodos